Viborger Samler, 1841-07-06
Udenlandske Efterretninger. Orienten. Morn. Her, meddeler det af den høie Port den 1ste Juni udstedede Jnvestitur-Ferman til Mebemed Ali. "Din gjentagne Underkastelse, de Troskabs og Hengivenheds Forsikkringer, Du har udtalt, og de oprigtige og redelige Hensigter, Du har lagt for Dagen saavel imod mig, som imod min Regjering, ere komne til min souveraine Kundskab, og ere for mig blevne en Kilde til Glæde. Af disse Grunde, og fremdeles paa Grund af den Jver og Duelighed, der characterisere Dig, og endelig i Tillid til den Sagkundskab og Erfaring, Du i den lange Tid, hvori Du har bestyret Ægypten, har erhvervet Dig om dette Lands Anliggender, har jeg tilstrækkelig Anledning til at troe, at Du er fuldkommen værdig til den Gunst og den Tillid, jeg forunder Dig. Da jeg ikke tvivler om, at Du jo sætter tilbørlig Priis paa min Velvillie, og at Du af Taknemmelighed vil handle saaledes, at hine roesværdige Egenskaber, ogsaa gaae over paa Dine Descendenter, saa overdrager jeg Dig herved Forvaltningen af Ægypten indenfor dets gamle Grændser, saaledes som dette Paschalik er aftegnet paa det Kort, min Storvezir oversender Dig tilligemed de andre vedkommende Privilegier under følgende Betingelser: Saa ofte en Gouverneurpost bliver ledig, gaaer Ægyptens Forvaltning fra den ældste Søn over til den ældste Søn i den directe mandlige Linie af Dine Sønner og disses Efterkommere. Sammes Udnævnelse udgaaer stedse fra den høie Port. Skulde det en gang blive Tilfældet, at Mandslinien uddøer, maa mit Regjering nødvendigviis udnævne et andet Jndivid til Forvaltningen. Men da have Drengebørnene af Ægypter ingen Ret eller retligt Krav paa Successionen. Endskjøndt Paschaerne af Ægypten besidde Privilegiet af den arve lige Forvaltning, saa staae de dog med Hensyn til Ran og Stand paa samme Fod saa de andre Vezirer, og ville betragtes saaledes af den høie Port, af hvem de erholde de samme Titler, som Gouverneurerne i de andre Provindser. Det paa den anden Lov begrundede System angaaende Sikkerhed for Personer og Eiendomme angaaende Beskyttelsen af den personlige Ære og den personlige Characteer, - Principer, der ere hyldede ved de reformerende Bud i mit i Gülhane bekjendtgjorte Hattischerif, fremdeles de bestaaende Overeenskomster, ligesaavel som de Tractater, der ere afsluttede imellem den høie Port og de venskabeligsindede Magter, skulle og i enhver Henseende efterkommes i Ægypten, og alle Anordninger, der ere udstedede eller endnu udstedes af den høie Port, maae ligeledes bringes til Udførelse i Ægypten, dog med de Forandringer, som Localomstændigheder, Retfærdighed og Billighed udkræve. Alle Afgifter og Jndtægter opkræves i Ægypten i mit keiserlige Navn. Da Ægypterne ogsaa ere Undersaatter af den høie Port, saa skulle Tiende- og Toldafgifter og andre Paalæg opkræves i Overeensstemmelse med det af min Regjering antagne billige System. Og, saasnart Betalingsterminen nærmer sig, skal der drages Omsorg for, at Afgifterne, Tolden, Tienden samt de andre Jndtægter i Ægypten, angaaende hvilke der er talt i et særskilt Ferman, vorde erlagte til rette Tid. Da det er brugeligt, aarlig at sende Korn og Bælgfrugter fra Ægypten til de tvende hellige Stæder, saa skal den aarlige Afsendelse af samme Qvantitet, ligesom af andre ligeledes oversendte Artikler, fremdeles vedblive at finde Sted.Da min Regjering har besluttet at forbedre Pengene, der ere Sjælen i alle socale Forbindelser, paa en saadan Maade, at der for Fremtiden skal bestaae en uforanderlig Myntfod, saavel med Hensyn til enhver Mynts Gehalt, som til dens nominelle Værdi, saa tillader jeg herved, at der maa slaaes Mynt i Ægypten; dog maae de Guld- og Sølvmynter, som det er Dig tilladt at præge, bære mit Navnetræk, og overhovedet være de i den keiserlige Mynt i Constantinopel prægede Mynter fuldkommen lige, hvad Benævnelse, Form og Værdi angaaer.